വനിതാഡോക്ടറെ ഭീഷണിപ്പെടുത്തിയെന്ന പരാതിയില് ഒരാള് അറസ്റ്റില് മാവേലിക്കര: ജില്ലാ ആശുപത്രി വനിതാ ഡോക്ടറെ ഭീഷണിപ്പെടുത്തിയെന്ന പരാതിയില് ഒരാളെ പോലീസ് അറസ്റ്റ് ചെയ്തു. ഇലഞ്ഞിമേല് പിണറായത്ത് കാര്ത്തികേയനെ 44 ആണു പോലീസ് അറസ്റ്റ് ചെയ്തത്. ഇയാള്ക്കു കോടതി ജാമ്യം അനുവദിച്ചു. കോട്ടയം മെഡിക്കല് കോളജ് ആശുപത്രിയില്നിന്നു റഫര് ചെയ്തു കഴിഞ്ഞ ദിവസം രാത്രിയില് ജില്ലാ ആശുപത്രി അത്യാഹിത വിഭാഗത്തിലെത്തിച്ച ഇലഞ്ഞിമേല് സ്വദേശിനിക്കു ഫിസിഷ്യന്റെ സേവനം ആവശ്യമായതിനാല് മറ്റൊരു ആശുപത്രിയിലേക്കു കൊണ്ടുപോകണമെന്നു വനിത ഡോക്ടര് നിര്ദേശിച്ചു. എന്നാല് രോഗിക്കൊപ്പമെത്തിയവര് വനിതാ ഡോക്ടറോടു തര്ക്കിക്കുകയും ഭീഷണിപ്പെടുത്തുകയും ചെയ്തതെന്നു കാണിച്ചു ജില്ലാ ആശുപത്രി സൂപ്രണ്ട് പോലീസില് പരാതി നല്കി. ജില്ലാ ആശുപത്രിയിലെ ഫിസിഷന് അവധിയിലായതിനാലാണു വയോധികയെ സമീപത്തെ മറ്റൊരു ആശുപത്രിയിലേക്കു റഫര് ചെയ്തത്. രോഗിക്ക് ഒപ്പമെത്തിയവര് മറ്റുള്ള രോഗികളെ പരിശോധിക്കുന്നതു തടസപ്പെടുത്തുകയും വനിതാ ഡോക്ടറെ ഭീഷണിപ്പെടുത്തി വയോധികയെ അഡ്മിറ്റ് ചെയ്യിച്ചതായും പരാതിയില് പറയുന്നു.